**REPUBLIKA HRVATSKA**

**TRGOVAČKI SUD U ZAGREBU**

**Zagreb, Amruševa 2/II** St-............./2015

R E P U B L I K A H R V A T S K A

R J E Š E NJ E

Trgovački sud u Zagrebu, po sucu Ivanu Iviću , u predstečajnom postupku povodom prijedloga dužnika TVRTKA JEDAN d.o.o., Zagreb, Matije Divkovića 25, OIB: 555, nakon održavanja ročišta radi ispitivanja tražbina održanog dana 23. prosinca 2015. godine, dana 23. prosinca 2015. godine,

**r i j e š i o j e**

**I Uskraćuje se potvrda predstečajnog sporazuma i obustavlja postupak za dužnika** TVRTKA JEDAN d.o.o., Zagreb, Matije Divkovića 25, OIB: 555.

Obrazloženje

Na ročištu radi glasovanju o planu restrukturiranja koje je održano protekom 30 dana od pravomoćnosti rješenja o utvrđenim tražbinama vjerovnici su prihvatili plan restrukturiranja na način da je za isti glasovalo 27 vjerovnika ( od 33 utvrđena ) i da zbroj tražbina vjerovnika koji su glasovali predstavlja 74 % svih utvrđenih tražbina.

Temljem odredbe članka 59. Stečajnog zakona („Narodne novine“ broj: 71/2015: dalje SZ) ostvarena je kvalificirana većina glasova vjerovnika. Sud je utvrdio da nema pretpostavki za uskratu odobravanja sporazuma od strane suda iz članka 61. SZ-a.. Prema navedenoj zakonskoj odredbi sud neće utvrditi prihvaćanje plana restrukturiranja ako koji od vjerovnika učini vjerojatnim da se planom restrukturiranja umanjuju prava ispod razine koju bi razumno očekivao ostvariti u slučaju neprovedbe restrukturiranja poslovanja dužnika ili iz plana restrukturiranja ne proizlazi vjerojatnost da će njegova provedba omogućiti sposobnost za plaćanje dužniku u razdoblju do kraja tekuće i u dvije sljedeće kalendarske godine, odnosno ako planom restrukturiranja nije određeno namirenje iznosa koji bi dobili vjerovnici da njihova tražbina nije osporena ili je planom restrukturiranja predloženo pretvaranje tražbine jednog ili više vjerovnika u temeljni kapital dužnika, a članovi dužnika nisu u skladu sa Zakonom o trgovačkim društvima donijeli odluku kojom se to dopušta.

Ovaj prvostupanjski sud je tijekom postupka odredio provesti vještačenje po vještaku računovodstveno financijske struke ....................................... na okolnost vjerojatnosti provedbe plana do kraja tekuće i dvije slijedeće kalendarske godine.

Vještak je sudu dostavio nalaz i mišljenje iz kojeg proizlazi da nije osnovano očekivati da će dužnik biti sposoban za plaćanje do kraja tekuće i dvije slijedeće godine, sve s obzirom na uvjete poslovanja i predloženi plan. Vještak je nalaz i mišljenje usmeno obrazložio na ročištu radi glasovanja održanom ..............................

Nazočni vjerovnici nisu prihvatili nalaz i mišljenje vještaka i predlažu da sud prihvati sporazum.

Sud je prihvatio nalaz i mišljenje vještaka u cijelosti. Smatra da je s obzirom na tijek postupka i stanje na računu dužnika nerealno za očekivati da će iz poslovanja biti sposoban platiti dospjele obveze i uredno poslovati. Razlučni vjerovnik nije sudjelovao u predstečajnom sporazumu i može pokrenuti ovršni postupak radi namirenja svoje tražbine. Nekretnina je iznimno važna za održavanje poslovne djelatnosti , jer svako seljenje djelatnosti izaziva nove troškove, a sada je razina poslovanja takva da ne trpi nove troškove niti zaduženja.

Sud smatra da nema uvjeta za potvrdu predstečajnog sporazuma, jer postoje uvjeti opisani u članku 61. stavak (1.) SZ-a , odnosno ne proizlazi vjerojatnost da će provedba plana omogućiti sposobnost za plaćanje dužniku u razdoblju do kraja tekuće i u dvije sljedeće kalendarske godine.

Sud će ovo rješenje objavit će na mrežnoj stranici e-Oglasna ploča sudova i upisati u sudski registar.

Slijedom svega naprijed navedenoga, poslije provedenog postupka odlučeno je kao u izreci ovog rješenja.

U Zagrebu 23. prosinca 2015.

SUDAC:

Ivan Ivić

UPUTA O PRAVNOM LIJEKU:

Protiv ovog rješenja dopuštena je žalba u roku 8 dana od dostave. Žalba se podnosi ovom sudu u 2 primjerka putem ovog suda Visokom trgovačkom sudu Republike Hrvatske.

DNA:

1. E oglasna ploča suda 8 dana